Diari Oficial de la Generalitat Valenciana


Sumari del DOGV 5572, del 07-08-2007 (2007/8567)

Notificació a Vaharam Avagyan de la sentència dictada en les actuacions del juí verbal número 276/2007.
-------------------------------------------------------------------------------------------------------

### Dades del document

Número de DOGV
:   5572

Data del DOGV
:   07-08-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/8567


Data del document
:   05-06-2007

Organisme emissor
:   Jutjat de Primera Instància Número 23 de València

Tipus de document
:   Edicte

Descriptors 

:   * sistema judicial

Notificació a Vaharam Avagyan de la sentència dictada en les actuacions del juí verbal número 276/2007. [2007/8567]  
Juí verbal (desnonament per falta de pagament) 276/2007  
Part demandant: Rubén Molina Jiménez  
Part demandada: Vaharam Avagyan  
En el juí a què es fa referència s'ha dictat sentència, que té l'encapçalament i la decisió que, literalment, diuen així:  
«Sentència número 95/2007  
València, 7 de maig de 2007  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de juí verbal civil seguides amb el número 276/2007, a instància de Rubén Molina Jiménez, representat per la procuradora María José Sanz Benlloch i assistit del lletrat Miguel Martorell Briz, contra Vaharam Avagyan, declarat en rebel·lia; s'exercita acció de resolució de contracte d'arrendament per falta de pagament de la renda, més reclamació de rendes.  
Decisió  
Que amb l'estimació de la demanda deduïda per Rubén Molina Jiménez, representat per la procuradora María José Sanz Benlloch, contra Vaharam Avagyan, declarat en rebel·lia, condemne el demandat a pagar a l'actor la suma de tres mil cent euros (3.100 €) per les rendes de novembre de 2006 a abril de 2007 i la resta de juliol de 2006, més els interessos de l'article 576 de la Llei d'Enjudiciament Civil 2000, més les rendes que es reporten d'ara endavant des de maig de 2007, inclusivament, fins que la part demandant recupere la possessió del bé arrendat. I declare resolt per falta de pagament de la renda el contracte d'arrendament subscrit pel demandat el 10 de novembre de 2005 i, en conseqüència, declare que pertoca el desnonament de l'habitatge propietat de la part actora, situat a València, carrer de Gayano Lluch, número 17, porta 22, i es requerix el demandat perquè el desallotge i deixe lliure i a disposició de la propietat, amb l'advertència si no ho fa de ser-ne llançat a càrrec seu. S'imposen al demandat les costes del procediment.  
Contra esta sentència, que no és ferma, s'hi pot interposar un recurs d'apel·lació per a davant l'Audiència Provincial, que s'haurà de preparar davant este Jutjat en el termini de cinc dies hàbils, comptadors des de la notificació, en els termes de l'article 457 de la Llei d'Enjudiciament Civil 2000.  
Feu saber a l'arrendatari que, de conformitat amb l'article 449.1 de la Llei d'Enjudiciament Civil 2000, no se li admetrà el recurs si en preparar-lo no manifesta, i ho acredita per escrit, que té pagades les rendes vençudes i les que d'acord amb el contracte haja de pagar de bestreta.  
Feu saber, igualment, a l'arrendatari que, si no desallotja voluntàriament l'habitatge arrendat, una vegada ferma la sentència i presentada per l'actora la demanda executiva, es procedirà al seu llançament en la data ja indicada de 27 de juliol de 2007, a les 12.15 hores.  
Esta és la meua sentència, jutjant en primera instància, que pronuncie, mane i firme».  
Atés el desconeixement de l'actual domicili o residència de la part demandada, Vaharam Avagyan, mitjançant la provisió dictada i de conformitat amb el que disposen els articles 497.2, 156.4 i 164 de la Llei 1/2000, d'Enjudiciament Civil, s'ha acordat la publicació del present edicte al tauler d'anuncis del jutjat i en el Diari Oficial de la Comunitat Valenciana per a portar a efecte la diligència de notificació de sentència.  
València, 5 de juny de 2007.- El secretari judicial: Alberto Martínez de Santos.